BBC Hausa - News - Baza ta sabu ba: Inji ma'aikatan PHCN
Baza ta sabu ba: Inji ma'aikatan PHCN
An sabunta: 10 ga Nuwamba, 2012 - An wallafa a 15:23 GMT
A Najeriya, ma'aikatan hukumar samar da wutar lantarki ta kasar PHCN na ci gaba da kokawa bisa matakin da gwamnatin kasar ta dauka na sayar da wasu bangarorin kamfanin.
Ma'aikatan dai sun ce suna nan kan bakar- su ta neman hakkokinkinsu kafin su amince a sayar da kamfanin ga 'yan kasuwa.
A baya dai gwamnatin Najeriyar ta ce tana tattauanawa tare da shugabannin kwadago na kamfanin domin samun dai-daito, dangane da kudadansu na fansho da suka ce sun da de suna tarawa, amma rana tsaka gwamnati ta ce zata mayar da kamfanin ga 'yan kasuwa, wanda hakan ke nufin kudadan nasu sun sha ruwa kenan.
Ko da yake ma'aikatan sun ce sun zauna sau daya kawai da bangaran gwamnatin domin samun maslaha, inda akai musu alkawarin sake zaunawa.
Sai dai kuma ba'a kai ga sake zaman bane suka ce sun ji gwamnatin ta fara sayar da wasu bangarori na kamfanin.
Lamarin da yasa yanzu ma'aikatan suka ce baza ta sabuba, har sai an biyasu hakkokinsu kafin su amince da sayar da kamfanin, in ko ba haka ba, za su dau matakin jefa baki dayan kasar cikin duhu.